**Good Girl Gone Bad** (בעברית: **ילדה טובה שהפכה לרעה**) הוא אלבומה השלישי של זמרת הפופ ורית'ם אנד בלוז, ריהאנה. האלבום יצא לאור ב-31 במאי 2007 על ידי חברות התקליטים דאף ג'אם ו-SPR. ריהאנה עבדה על האלבום עם אמנים רבים ביניהם ני-יו, ג'יי-זי, ג'סטין טימברלייק וטימבלנד. האלבום הושפע מאלבומה הרביעי של הזמרת ברנדי נורווד, Afrodisiac. האלבום מכיל מוזיקת R&B ודאנס-פופ, בשילוב עם מוזיקת שנות ה-80. הוא מייצג צלילים של מערב הודו, כמו באלבומיה הקודמים של ריהאנה.

האלבום קיבל ביקורות חיוביות מהמבקרים, ששיבחו את ההרכב והכיוון המוזיקלי החדש של ריהאנה, אבל מתחו ביקורת על המילים ועל חוסר העקביות שלו. האלבום ושיריו היו מועמדים ל-7 פרסי גראמי, כאשר השיר "Umbrella" זכה בפרס "שיתוף הפעולה הטוב ביותר בראפ/שירה" ב-2008. האלבום הופיע לראשונה במקום ה-2 בבילבורד עם מכירות של 162,000 עותקים. האלבום הגיע למעמד פלטינה כפולה בארצות הברית עם מכירות של 2.8 מיליון עותקים, וניהיה לאלבום הכי נמכר של ריהאנה עד היום במדינה. בנוסף האלבום הגיע למקום הראשון בקנדה, שווייץ ובריטניה. בנובמבר 2009 מכירותיו הסתכמו ב-9.2 מיליון עותקים, מה שהופך לאותו לאלבום הנמכר ביותר של הזמרת עד היום.

מהאלבום יצאו 5 סינגלים וביניהם הלהיטים: "Umbrella" ו-"Don't Stop the Music". הרולינג סטון מיקם את "Umbrella" במקום ה-412 ברשימת "500 השירים המצליחים ביותר בכל הזמנים". בעקבות יציאת האלבום ריהאנה יצאה לסיבוב ההופעות הבינלאומי הראשון שלה "Good Girl Gone Bad Tour". ב-1 ביוני 2008, שנה לאחר יציאת האלבום יצאה גרסה מחודשת לאלבום בשם: Good Girl Gone Bad: Reloaded. מתוך האלבום יצאו הלהיטים: "Take a Bow" ו-"Disturbia", שהגיעו למקום ה-1 בבילבורד. אלבום הרמיקסים של האלבום יצא שנה נוספת לאחר מכן ביוני 2009 ושמו "Good Girl Gone Bad: The Remixes".

פיתוח וכותרת
------------

ריהאנה החלה להקליט את האלבום בתחילת 2007. בריאיון לחדשות MTV היא דיברה על האלבום ואמרה: "המוזיקה החדשה של האלבום הולכת בכיוון אחר. לא בכוונה, אבל אני רק רוצה להשמיע משהו טרי ובעיקר Uptempo. אני חושבת שעל זה אני רוצה ללכת. בכל אלבום המאזין מרגיש שונה, ובשלב זה אני מרגישה שאני רוצה לעשות הרבה שירי Uptempo." בריאיון ל-StarPhoenix ריהאנה אמרה:

> 
> "בעצם לקחתי את יחסה של הילדה רעה ואני באמת נהייתי מרדנית ופשוט עשיתי הכל כמו שרציתי לעשות את זה, אני לא רציתי להקשיב לאף אחד ואני לא רציתי להתייעץ עם אף אחד. אני רק רציתי להיות קצת יותר כיפית עם המוזיקה שלי ולהיות קצת יותר ניסיונית במונחים של התמונה שלי והקול שלי. אני רק המצאתי את עצמי מחדש."
> 
> 
> 
> 

ריהאנה הסבירה שהיא רצתה לשמור על הקהל רוקד ולהיות נשמתית באותו הזמן. היא ביקשה לעשות אלבום שאנשים יקשיבו לשירים בלי לדלג. היא אמרה שהאלבום הרביעי של הזמרת ברנדי נורווד Afrodisiac מ-2004, היווה השראה על האלבום. בחודש מאי 2007 ריהאנה חשפה כי היא קראה לאלבום Good Girl Gone Bad, משום שהיא מייצגת יותר את הנועזות שלה ותמונה עצמאית שלה: "אני לא ריהאנה התמימה יותר, אני לוקחת הרבה יותר סיכונים וסיכויים. הרגשתי את זה כשחתכתי לי את השיער, זה מראה לאנשים שאני לא מנסה להיראות או להיות מישהו אחר, האלבום הוא מאוד עצבני."

הקלטה והפקה
-----------

האלבום הוקלט באולפני ההקלטה ווסטלייק ואולפני קונוויי בלוס אנג'לס, באולפני הסוללה ו־Roc ואולפני המיקרופון בניו יורק, האלבום הוקלט גם באולפני "לחץ" בשיקגו, באולפן "קבוצה אחת אודיו" בטורונטו, באולפנים "קטלניים" בברידג'טאון, בברבדוס, אולפני "ריגול" באוסלו ובאולפני רחוב בליברפול. ריהאנה בילתה את השבוע של פרסי גראמי 2007 בעבודה עם זמר ה-אר אנד בי ני-יו, שנתן לה שיעורי פיתוח קול, והם כתבו ושרו את "Hate That I Love You", שנכתב והופק במשותף על ידי הצמד הנורווגי סטארגייט. ני-יו אמר למגזין Vibe על השיר: "הדרך הטובה ביותר לבטא רגש כמו אהבה היא באמצעות סיפור. זה עושה את זה טוב יותר. אני יכול להתייחס אל הדמות הזאת בשיר הזה, כי אני כבר עברתי משהו דומה. אתה שומע סוג כזה של סיפורים בשיר שכתבתי לריהאנה בשם "Hate That I Love You"."

בתחילת 2007, המפיקים אמריקאים כריסטופר "טריקי" סטיוארט וטריוס דרים נאש (The-Dream) התכנסו באולפן כדי ליצור חומר חדש. הם כתבו את "Umbrella" עבור זמרת הפופ בריטני ספירס בהתחלה. בריטני דחתה את ההצעה לפני שהיא שמעה את השיר, כי לטענתה היו לה מספיק שירים להקליט. באותה העת, בריטני עבדה על Blackout אלבום האולפן החמישי שלה. המפיקים הציעו את השיר לאחר מכן למרי ג'יי בלייג', שלא היה לה זמן להחליט האם להכניס את השיר לאלבום הבא שלה. לבסוף המנכ"ל אנטוניו "LA" ריד של דאף ג'אם, קנה את השיר והעביר אותו לריהאנה. בתחילה, סטיוארט לא היה בטוח אם ריהאנה הייתה האמן הנכון לשיר את השיר, אבל אחרי שהם הקליטו את הפזמון לשיר, הוא הרגיש אופטימי. הראפר ג'יי זי הוסיף בית ראפ לשיר. סטיוארט גם הייתה שותף בכתיבת "Breakin' Dishes" ביחד עם נאש והשניים הפיקו אותו.

"Rehab" ,"Sell Me Candy" ו-"Lemme Get That" הולחנו והופקו על ידי טימבלנד כאשר היה בסיבוב הופעות עם ג'סטין טימברלייק ב-2006 כדי לקדם את אלבומו FutureSex/LoveSounds. לאחר סיבוב ההופעות הם הצטרפו לריהאנה לאולפן ועברו על מקצבים ומנגינות. שבועות לאחר מכן, השלושה נפגשו בעיר ניו יורק, שבו טימברלייק כתב שיר לריהאנה. טימבלנד שהלחין את השיר "Rehab" ניסה לייצר פעימות לשיר, בזמן שטימברלייק אילתר את המילים לשיר. חנון ליין גם השתתף בכתיבה וההפקה של השיר. טימברלייק סיפר ל-Entertainment Weekly כי הוא מאמין ש-"Rehab" יעזור לריהאנה להתקבל כאדם בוגר לתעשיית המוזיקה". ריהאנה אמרה שהיא נהנתה לעבוד עם טימברלייק, והיא למדה הרבה מהמפגשים.

הרכב
----

האלבום הוא אלבום דאנס-פופ אמריקאי ו-R&B שמושפע משנות ה-80.

האלבום נפתח עם הסינגל "Umbrella", בלדת אר אנד בי ורוק כוחני (פאוור רוק), בשילוב של תופים וסינתיסייזר. דוריאן ינסקי מגרדיאן, השווה את קולה של ריהאנה בשיר לקולן של הזמרות סיארה וקאסי. השיר השני באלבום "Push Up On Me" הוא שיר טכנו-אלקטרו עם סינתיסייזרים. השיר הבא "Don't Stop the Music", הוא שיר דאנס-פופ וטכנו המכיל שימוש בקצב היפ-הופ. השיר מסמפל את השורה "Mama-say, mama-sa, ma-ma-ko-ssa", מתוך הסינגל "Wanna Be Startin' Somethin" של הזמר מייקל ג'קסון משנת 1983. השיר הרביעי באלבום "Breakin' Dishes", קיבל ביקורת חיובית על ידי מבקר המוזיקה פיטר רובינסון שכתב על השיר: "מכרה זהב של אישה, עמוס בפזמונים, והבזקים של גאונות לירית". השיר הבא באלבום "Shut Up and Drive", הוא שיר מסוג גל חדש ופופ-רוק שהושפע משנות ה-70 וה-80, ואף מכיל דגימות מתוך השיר"Blue Monday", של הזמר New Order משנת 1983. שיתוף הפעולה עם ני-יו: "Hate That I Love You", הוא שיר פולק ו-R&B, כאשר מבקר המוזיקה ניק לוין השווה אותם לשירים "Sexy Love" ו-"Because of You" של ני-יו.

השיר השביעי באלבום "Say It", מכיל דגימות של השיר "Flex" של הזמר Mad Cobra, ומכיל בתוכו מוזיקת גרוב סקילי הכוללת שילוב של מוזיקת האיים הקרביים. השיר "Sell Me Candy", הוא שיר קופצני ורועש עם פעימות מבולגנות. השיר התשיעי באלבום "Lemme Get That", הופק על ידי טימבלנד ויש בו פעימות של בום באפ. "Rehab" הוא בסגנון R&B ישן עם תוף מרים מטלטל, מערבולות גיטרה אקוסטית ותיפוף עדין ברקע. מבקר המוזיקה דאג רול ציין דמיון בין השיר לבין שירו של ג'סטין טימברלייק משנת 2002 "Cry Me a River". השיר "Question Exsiting", אותו כינה מבקר המוזיקה דאג רול: מפחיד, מעושן, חסר כל רגש וקול. מבקר המוזיקה Tom Breihan, השווה את מילות הפתיחה של השיר לשל השיר "puerile psuedoporn". האלבום נסגר בשיר הנושא של האלבום, בו יש גיסטרה אקוסטית.

סינגלים
-------

* **Umbrella** - יצא לאור כסינגל הראשון ונהיה ללהיט עולמי ענק. השיר יצא ב-24 באפריל 2007, וזכה לשבחים ממבקרי המוזיקה. בשיר ריהאנה משתפת פעולה עם ג'יי זי. השיר הגיע למקום הראשון בלמעלה מ-17 מדינות בעולם כולל בארצות הברית ובריטניה. בבריטניה השיר שהה במקום הראשון במשך 10 שבועות רצופים, ואילו בארצות הברית 7 שבועות. עד יוני 2013 מכר הסינגל 4,236,000 עותקים בארצות הברית. הווידאו קליפ לשיר בוים על ידי כריס אפלבאום, וכלל סצנה של ריהאנה בעירום מכוסה בצבע כסף. השיר זכה בפרס קליפ השנה בטקס פרסי אם טי וי.
* **Shut Up and Drive** - הסינגל השני מהאלבום, יצא לאור ב-12 ביוני 2007, והיה ללהיט ברדיו ארצות הברית. השיר קיבל ביקורות מעורבות מהמבקרים: כאשר חלק מהם שיבחו את ההרכב המוזיקלי של השיר ואילו חלק מתחו ביקורת על המילים. השיר נהפך ללהיט והגיע לעשירייה הפותחת ביותר מ-12 מדינות, כולל בבריטניה, שם הגיע למקום ה-5, ולמקום ה-15 בארצות הברית. הקליפ לשיר בוים על ידי אנתוני מנדלר בפראג, צ'כיה.
* **Hate That I Love You** - דואט עם ני-יו, יצא לאור ב-21 באוגוסט 2007 כסינגל השלישי מהאלבום. השיר הפך ללהיט נוסף מתוך האלבום, וכלל שיתוף פעולה עם ני-יו. המבקרים נתנו לשיר ביקורות חיוביות ושיבחו את שיתוף הפעולה בין הזמרים. הם השוו את השיר לשירים קודמים שני-יו כתב והפיק וביניהם ל-"Irreplaceable" של ביונסה. השיר הגיע למקום ה-7 בארצות הברית, ולמקום ה-15 בבריטניה. הקליפ לשיר בוים על ידי אנתוני מנלדר, ויצא ב-24 בספטמבר.
* **Don't Stop the Music** - יצא לאור ב-7 בספטמבר 2007 כסינגל הרביעי מהאלבום כ-EP, באמצעות iTunes. השיר זכה לביקורות חיוביות ממבקרי המוזיקה, ששיבחו את הסמפול של השורה: Mama-say, mama-sa, ma-ma-ko-ssa" מתוך שירו של מייקל ג'קסון. השיר זכה בפרס "השיר הבינלאומי" בטקס פרסי המוזיקה NRJ 2008. השיר הגיע לעשירייה הפותחת בלמעלה מ-8 מדינות. בין היתר הגיע השיר למקום ה-3 בבילבורד ולמקום ה-4 בבריטניה. השיר היה לשיר הנמכר ביותר של ריהאנה בארצות הברית (עד ליציאת השיר Stay) כאשר מכר 3,521,000 עותקים. הקליפ צולם במועדון לילה בפראג, צ'כיה.
* **Take a Bow** - יצא לאור כסינגל החמישי מהאלבום ב-15 באפריל 2008. השיר הוא הסינגל הראשון מהמהדורה המחודשת של האלבום. השיר נהיה ללהיט נוסף מהאלבום, שנכתב בין היתר על ידי ני-יו, והגיע גם הוא למקום הראשון בבילבורד.
* **If I Never See Your Face Again** -הסינגל השני מהמהדורה המחודשת של האלבום. יצא לאור ב-8 במאי 2008. השיר הוא למעשה שייך ללהקת מארון 5, אך גרסת הסינגל של השיר שכוללת את שיתופה של ריהאנה, נכנסה למהדורה המחודשת, ויצאה כסינגל ממנו.
* **Disturbia** - הסינגל השלישי מהמהדורה המחודשת של האלבום והשביעי מהאלבום עצמו. יצא לאור ב-22 ביולי 2008. השיר נהפך גם הוא ללהיט, כאשר הגיע למקום ה-1 במדינות רבות וביניהן בארצות הברית, והפך לאחד הסינגלים הנמכרים ביותר בכל הזמנים, כאשר מכר 5.26 מיליון עותקים.
* **Rehab** - הסינגל השמיני והאחרון מהאלבום והחמישי מהגרסה הרגילה שיצא לאור ב-6 באוקטובר 2008 בשיתוף עם ג'סטין טימברלייק, ונהיה ללהיט רדיו בארצות הברית. מבקרי המוזיקה היו חלוקי דעות לגבי הייצור וההרכבה של השיר, והשוו אותו ל-"What Goes Around... Comes Around" של טימברלייק מ-2007. השיר הגיע למקום ה-18 בארצות הברית ולמקום ה-16 בבריטניה. הקליפ בוים על ידי אנתוני מנדלר, בפארק הסלעים ואסקז, ליד לוס אנג'לס וכלל את טימברלייק בקליפ.

שיווק ופרסום
------------

האלבום פורסם בהוצאת יוניברסל מיוזיק גרופ על גבי תקליטור בבלגיה ופורטוגל ב-31 במאי 2007. הוא יצא לאור בהולנד ופולין יום למחרת. האלבום הושק בפינלנד ובריטניה ב-4 ביוני, ובארצות הברית בפורמט CD ו-LP ביום למחרת. ב-8 ביוני האלבום הושק גם בגרמניה בפורמט CD. באוסטרליה האלבום הושק ב-12 ביוני בפורמט LP ועל גבי תקליטור בניו זילנד באותו תאריך. מהדורת הדלוקס של האלבום עם דיסק רמיקסים, הושקה ב-27 ביוני ביפן.

### הופעות חיות

ריהאנה ביצעה את "Umbrella",‏ "Shut Up and Drive" ו-"Breakin' Dishes" ברדיו BBC של "1 ביג וויקנד" ב-27 במאי 2007. ריהאנה ביצעה את "Umbrella" ביחד עם ג'יי זי בטקס פרסי VMA. השיר גם בוצע בתוכנית של ג'יי לנו ב-5 ביוני וב-16 ביוני. ריהאנה ביצעה את "Shut Up and Drive" גם ב-VMA, כאשר היא הצטרפה לביצוע של להקת רוק פול אאוט בוי. בטקס פרסי הAMA, ריהאנה ביצעה מחרוזת של השירים "Umbrella" ו-"Hate That I Love You". בסוף דצמבר 2007, בתוכנית של דייוויד לטרמן, ריהאנה ביצעה את "Shut Up and Drive".

ריהאנה ביצעה את "Don't Stop the Music" בטקס פרסי NRJ, ב-26 בינואר 2008. היא גם ביצעה את השיר ב-10 בפברואר בטקס פרסי הגראמי במחרוזת עם "Umbrella", כאשר בזמן הביצוע הם הצטרפה ללהקת הפאנק האמריקאית "דה טיים". ב-20 ביוני הופיע בקונצרט של NBC עם "Don't Stop the Music", "Umbrella" ו-"Take a Bow". היא גם ביצעה את היא גם ביצעה את "Rehab" בטקס ה-AMA ב-23 בנובמבר 2008.

סיבוב הופעות
------------

כדי לקדם את האלבום יצאה ריהאנה לסיבוב ההופעות העולמי הראשון שלה "Good Girl Gone Bad Tour". סיבוב ההופעות התחיל בספטמבר 2007 והסתיים בינואר 2009. במהלך סיבוב ההופעות ריהאנה הופיעה בצפון אמריקה, אוקיאניה, אסיה ואפריקה. במהלך ההופעות ריהאנה לבשה תלבושות: S&M-inspired, ומגפיים גבוהים. מייק יוזינגר מעיתון ג'ורג'יה כתב בביקורת על המופע אף על פי ששירה של ריהאנה השתפרה, הוא הרגיש שהיא עדיין נאבקה כדי לשמור את הקהל עסוק. ג'ייסון מקניל מקנדי אינטרנט אקספלורר נתן ביקורת חיובית על המופע כאשר רשם: "הזמרת עשתה רושם ולא מנקר עיניים, פתחה עם השיר "Pon de Replay", לבושה בלבוש סקסי כמו בסאדו מאזו." ההופעה שהייתה מתוכננת להיות ב-13 בפברואר 2008 במלזיה בוטלה, מכיוון שהמפלגה האסלמית השמרנית במדינה, אסרה על ריהאנה להופיע במדינה בגלל התלבושות של המופע. ה-DVD של המופע צולם ב-6 בדצמבר 2007 במנצ'סטר אנגליה, ויצא לאור ביוני 2008.

מכירות ומיקומים במצעדים
-----------------------

בארצות הברית האלבום הופיע לראשונה במקום ה-2, עם מכירות של 162,000 עותקים בשבוע הראשון ליציאתו. בשבוע שלאחר מכן האלבום ירד למקום ה-7 עם מכירות של 81,000 עותקים. הגרסה המחודשת של האלבום שיציאה ביוני 2008 ומכרה 63,000 עותקים בשבוע האשון, העלתה את המכירות של האלבום והעלתה אותו מהמקום ה-124 שוב אל המקום ה-7, בשבוע ה-55 ליציאתו. האלבום הגיע למעמד פלטינה כפולה בארצות הברית עם מכירות של 2.8 מיליון עותקים, ובכך האלבום נהיה לאלבום הנמכר ביותר של ריהאנה במדינה. בקנדה האלבום הגיע למקום הראשון, והגיע עד היום למעמד של פלטינה מחומשת (מכירות של 500,000 עותקים ומעלה).

בבריטניה, האלבום הגיע למקום הראשון בשבוע הראשון ליציאתו, ונשאר במצעד 128 שבועות. במצעדי אלבומי ה-R&B, ב-2011 האלבום הגיע למקום ה-16. האלבום הגיע לשש מעמדות פלטינה, כאשר מכר עד היום במדינה 1,850,000. במצעדי סוף שנה של בריטניה ב-2007 האלבום הגיע למקום ה-10 וב-2008 למקום ה-6. באירלנד האלבום הגיע לראשונה למקום ה-3 ולאחר 4 שבועות עלה למקום הראשון. גם בשווייץ האלבום הגיע למקום הראשון, ונשאר במצעד למשך 91 שבועות, וגם באוסטרליה האלבום זכה להצלחה כאשר הגיע למקום השני וזכה במעמד פלטינה משולשת (מכירות של 210,000 עותקים ומעלה). מכירות האלבום עומדות נכון להיום על 9.2 מיליון עותקים.

שבחים ומורשת
------------

בטקס פרסי הגראמי של 2008 האלבום היה מועמד בשבע קטגוריות וביניהם: אלבום השנה, "שיר השנה" (עבור "Umbrella"), "הקלטת הדאנס הטובה ביותר" (עבור "Don't Stop the Music"), "ביצוע ה-R&B הטוב ביותר בצמד או קבוצה" ו"שיר ה-R&B הטוב ביותר" (עבור "Hate That I Love You"). בסופו של דבר האלבום זכה בפרס גראמי: "שיתוף הפעולה הטוב ביותר ראפ/שירה", עבור "Umbrella". האלבום גם זכה בפרס "האלבום הבינלאומי הטוב ביותר", בטקס פרסי 2008 Juno.

לפני שחרורו הפיזי, "Umbrella" שבר שיא בכל הזמנים בכך שנהפך לסינגל הנמכר ביותר בשבוע הראשון ב-iTunes ארצות הברית, עם 227 אלף עותקים שנמכרו, ובכך שבר את השיא של השירים: "Hips Don't Lie" של הזמרת שאקירה משנת 2006 ו-"SexyBack" של הזמר ג'סטין טימברלייק משנת 2006, שמכר 250 אלף עותקים. מגזין "רולינג סטון" דירג את השיר במקום ה-412 ברשימת "500 השירים הכי מצליחים בכל הזמנים". האלבום נמנה כאחד מן האלבומים המושמעים ביותר שיצאו בעשור הראשון של המאה ה-21, עם 3.348 מיליארד האזנות.

Good Girl Gone Bad: Reloaded ו-Good Girl Gone Bad: The Remixes
--------------------------------------------------------------

בתחילת 2008 ריהאנה חשפה את השיר "Take a Bow", בתוכנית הרדיו KIIS-FM. בחדשות MTV דיווחו כי הסינגל ישמש כסינגל מוביל מתוך המהדורה המחודשת של האלבום: Good Girl Gone Bad: Reloaded, שיצאה שנה לאחר יציאת האלבום המקורי. ריהאנה הודיעה שהאלבום יכיל עוד שני שירים, שאחד מהם יכיל דואט עם להקת מארון 5.

כאשר המהדורה המחודשת לאלבום יצאה, האלבום המקורי זכה להעלה של 930% במכירות בארצות הברית, יותר מכל אלבום אחר בהיסטוריה. מתוך המהדורה המחודשת יצאו הסיגנלים: "Take A Bow" ו-"Disturbia". עד יולי 2010 האלבום היה לאלבום השלישי שמכר הכי הרבה שירים בודדים בכל הזמנים, כאשר מכר 17,081,000 רצועות לא כולל סינגלים. מי שהצליחו לעקוף את ריהאנה היו הזמרת ליידי גאגא עם אלבומה The Fame Monster (2009) ולהקת בלאק אייד פיז עם אלבומם The E.N.D. (2009).

גרסת הרמיקסים של האלבום: Good Girl Gone Bad: The Remixes, יצאה ב-27 בינואר 2009, והוא מכיל רמיקסים של שירים מהאלבום הרגיל והמהדורה המחודשת. הרמיקסים הופקו על ידי די תקליטנים כמו מוטו בלנקו ווטוני מורן. האלבום הגיע למקום ה-106 בארצות הברית, ולמקום ה-4 במצעד: US Dance/Electronic Albums. האלבום דורג כהאלבום ה-22 הטוב ביותר של שנת 2009, ונמכר ב-49,000 עותקים בארצות הברית.

ביקורות
-------

האלבום קיבל ביקורות חיוביות ממבקרי המוזיקה. אתר Metacritic, אשר מקצה דירוג לאלבומים על פי ביקורות ממבקרי מוזיקה נתן לאלבום ציון של 72 מתוך 100, בהתבסס על 16 ביקורות. עיתון Uncut קרא לאלבום "תערובת מבריקה, טרנס אטלנטי של אירופופ, ו-R&B מקפיץ". אנדי קלמן מ-Allmusic קראה לאלבום "מוזיקת פופ מובהקת שכל השירים שלה הם להיטים פוטנציאלים." קוונטין בי. הוף השווה את האלבום לחומרים המוזיקליים של האלבום לשל הזמרות: ביונסה, פינק וקליס. Kelefa Sanneh ממגזין "ניו יורק טיימס" כתב "שהאלבום נשמע כאילו הוא מהונדס באופן מדעי לייצר להיטים". פיטר רובינסון מאובזרוור, שיבח את שיתופי הפעולה באלבום ורשם שהם "מסווים את החסרונות שלה" ואף הוסיף: "ריהאנה אמנם חסרת כריזמה אבל היא כלי נהדר עבור זרם הפופ המרכזי. טום בריאן מקלשון מדיה מצא את האלבום מגוון ומספק. נייל דראמינג מ-Entertainment Weekly הרגיש "שאף ריהאנה נהפכת לרעה היא מנסה את מזלה בבלדות דביקות והסנטימנט עגום. לעיתים האלבום הוא נסיגה מרגשת לפני יותר מעשור, כאשר מפיקים שעלו לגדולה באקראי בז'אנרים של R&B, פופ והיפ-הופ כדי ליצור המנונים מסורבלים כמו 'Real Love' של מרי ג'יי בלייג'."

בביקורות המעורבות רודני דוג' מ-Village Voice, הרגיש שהאלבום "לא מתיישב על קול טוב" וציין ששלושת השירים שהופקו על ידי טימבלנד היו השיא באלבום, אף על פי שהוא מצא שיפורים מאז האלבומים הקודמים של ריהאנה. ממגזין "סלנט", מתח ביקורת על המילים, במיוחד אלה שנרשמו על ידי ג'סטין טימברלייק, כאשר כינה אותם כ"עקב אכילס גבוהה לריהאנה". אלכס מקפירסון מגרדיאן כינה את השירים באבלום כ"פעימות חלשות לשירי דאנס-פופ" ואף ציין: "דגימות הגימיק לא הולמים את האלבום וקוברים את האישיות שלה, והרגאיי הקיצי של שני האלבומים הראשונים שלה הוא חסר מאוד." מאתר MSN Music נכתב כי "Umbrella" היה שיר שצריך לחתוך אותו מהאלבום מכיוון "ששיר אחד טוב באלבום לא שווה את הזמן והכסף".

סמפולים
-------

* "Push Up on Me" מסמפל את השיר "Running with the Night", שבוצע על ידי ליונל ריצ'י
* "Don't Stop the Music" מסמפל את השיר "Wanna Be Startin' Somethin", שבוצע על ידי מייקל ג'קסון
* "Shut Up and Drive" מסמפל את השיר "Blue Monday", שבוצע על ידי ניו אורדר
* "Say It" מסמפל את השיר "Flex", שבוצע על ידי מד קוברה.

רשימת רצועות
------------


| *Good Girl Gone Bad* |
| --- |
| מס' | שם | כותב(ים) | משך |
| 1. | Umbrella (בהשתתפות ג'יי-זי)  | סי "טריקי" סטיוארט, The-Dream, טהדיס הארל, ג'יי זי | 4:35 |
| 2. | Push Up on Me | יונתן "ג'יי. אר." רותם, מקבה רידיקי, ליאונל ריצ'י, סינתיה וייל | 3:15 |
| 3. | Don't Stop the Music | טור אריק הרמנסן, מיקל ס. הרמנסן, טאוונה דאבני, מייקל ג'קסון | 4:27 |
| 4. | Breakin' Dishes | סי "טריקי" סטיוארט, The-Dream | 3:20 |
| 5. | Shut Up and Drive | אוון רוג'רס, קרל סטרקן, סטפן מוריס, פטר הוק, ברנרד סאמנר, גילן גילברט | 3:33 |
| 6. | Hate That I Love You (בהשתתפות ני-יו)  | ני-יו, הרמנסן, אריסן | 3:39 |
| 7. | Say It | רידיקי, קוואדיר אטקינסון, יוארט בראון, קליפטון דילון, בריאן תומפסון, סליי דנבר | 4:10 |
| 8. | Sell Me Candy | The-Dream, רידיקי, טימותי מוסלי | 2:45 |
| 9. | Lemme Get That | The-Dream, רידיקי, ג'יי זי | 3:41 |
| 10. | Rehab (בהשתתפות ג'סטין טימברלייק)  | ג'סטין טימברלייק, מוסלי, האנון ליין | 4:54 |
| 11. | Question Existing | ני-יו, שיאה טיילור, ג'יי זי | 4:06 |
| 12. | Good Girl Gone Bad | ני-יו, הרמנסן, אריקסן, לנה מרלין | 3:35 |
| **משך כולל:** | **46:00** |


| רצועת בונוס בצרפת |
| --- |
| מס' | שם | כותב(ים) | משך |
| 13. | Umbrella (The Lindbergh Palace Remix) | סטיוארט, נאש, הארל, ג'יי זי | 3:53 |


| רצועת בונוס בבריטניה ואוסטרליה |
| --- |
| מס' | שם | כותב(ים) | משך |
| 13. | Cry | הרמנסן, אריקסן, דבני | 3:55 |


| רצועות בונוס ביפן |
| --- |
| מס' | שם | כותב(ים) | משך |
| 13. | Haunted | רוג'רס, סטרקן | 4:09 |


| רצועת בונוס בבריטניה (בהורדה דיגיטלית בלבד) |
| --- |
| מס' | שם | כותב(ים) | משך |
| 13. | Umbrella (Acoustic) | הרמנסן, אריקסן, דבני | 4:36 |


| רמיקסים ומיקסים |
| --- |
| מס' | שם | כותב(ים) | משך |
| 1. | Umbrella (בשיתוף ג'יי זי) (Seamus Haji & Paul Emanuel Remix) | סטיוארט, נאש, הארל, ג'יי זי | 6:27 |
| 2. | Breakin' Dishes (Soul Seekerz Remix) | סטיוארט, נאש | 6:36 |
| 3. | Don't Stop the Music (The Wideboys Club Mix) | הרמנסן, אריקסן, דבני, מייקל ג'קסון | 6:04 |
| 4. | Question Existing (The Wideboys Club Mix) | ני-יו, טיילור, ג'יי זי | 6:37 |
| 5. | Hate That I Love You (בשיתוף ני-יו) (K-Klassic Remix) | ני-יו, הרמנסן, אריקסן | 6:12 |
| 6. | Push Up on Me (Moto Blanco Club Mix) | רותם, רידיק, ריצ'י, וייל | 7:41 |
| 7. | Good Girl Gone Bad (Soul Seekerz Remix) | ני-יו, הרמנסן, אריקסן, מרלין | 6:37 |
| 8. | Haunted (Steve Mac Classic Mix) | רוג'רס, סטרקן | 6:35 |
| 9. | Say It (Soul Seekerz Remix) | רידיק, אטקינסון, בראון, דילון, דונבר, תומפסון | 6:25 |
| 10. | Cry (Steve Mac Classic Mix) | הרמנסן, אריקסן, דבני | 5:48 |
| 11. | SOS (Digital Dog Remix) | יונתן ג'יי. אר. רותם, אי קיד בוגראט, אד קוב | 7:23 |


| DVD: ביצועים בלעדיים+ ראיון |
| --- |
| מס' | שם | משך |
| 1. | Shut Up and Drive | 3:42 |
| 2. | Umbrella | 4:39 |
| 3. | Hate That I Love You | 3:45 |
| 4. | Unfaithful | 4:44 |
| 5. | Let Me | 3:57 |
| 6. | ראיון | 5:05 |


| מהדורת DVD מוגבלת בקנדה |
| --- |
| מס' | שם | משך |
| 1. | Umbrella (ביצוע חי מ-AOL Sessions) | 3:35 |
| 2. | Shut Up and Drive (ביצוע חי מ-AOL Sessions) | 3:40 |
| 3. | Unfaithful (ביצוע חי מ-AOL Sessions) | 4:38 |
| 4. | מאחורי הקלעים (AOL Sessions) | 3:26 |
| 5. | ראיון | 2:09 |
| 6. | Q&A (מ-Clear Channel Stripped) | 3:11 |
| 7. | Don't Stop the Music (קליפ)
 | 3:59 |


| מהדורה מחודשת |
| --- |
| מס' | שם | כותב(ים) | משך |
| 13. | Cry | הרמנסן, אריקסן, דבני | 3:55 |
| 14. | Disturbia | בריאן סילס, כריס בראון, רוברט אלן, אנדרה מריט | 3:59 |
| 15. | Take a Bow | ני-יו, אריקסן, הרמנסן | 3:49 |
| 16. | If I Never See Your Face Again | אדם לוין,ג'יימס ולנטיין | 3:18 |

מצעדים
------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 20 |
|  אוסטרליה | מצעד האלבומים האוסטרלי | 6 |
|  איטליה | מצעד האלבומים האיטלקי | 21 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  בריטניה | מצעד האלבומים הבריטי | 1 |
|  גרמניה | GfK – טופ 100 | 4 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 20 |
|  הונגריה | Mahasz | 4 |
|  יפן | אוריקון | 8 |
|  מקסיקו | טופ 100 – מקסיקו | 1 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 9 |
|  פולין | ZPAV | 8 |
|  פורטוגל | מצעד האלבומים הפורטוגזי (AFP) | 8 |
|  פינלנד | המצעדים הפיניים הרשמיים | 7 |
|  צרפת | SNEP | 8 |
|  קנדה | מצעד האלבומים הקנדי | 5 |
|  קרואטיה | טופ ליסטה | 9 |
|  שוודיה | סוורייטופליסטן | 18 |
|  שווייץ | המצעד השווייצרי | 3 |

היסטוריית יציאות לאור
---------------------

| מדינה | תאריך | פורמט | גרסה | חברת תקליטים |
| --- | --- | --- | --- | --- |
| בלגיה | 31 במאי 2007 | CD | מוגבלת | Universal Music Group |
| פורטוגל | רגילה |
| הולנד | 1 ביוני 2007 |
| פולין |
| פינלנד | 4 ביוני 2007 |
| בריטניה | Mercury Records |
| ארצות הברית | 5 ביוני 2007 | Def Jam Recordings |
| ארצות הברית | LP |
| גרמניה | 8 ביוני 2007 | CD | Universal Music Group |
| אוסטרליה | 12 ביוני 2007 | LP |
| ניו זילנד | CD |
| צרפת | 13 ביוני 2007 | הורדה דיגיטלית |
| יפן | 27 ביוני 2007 | CD | מורחבת |
| הונג קונג | 30 ביולי 2007 | מוגבלת |
| קנדה | 4 בדצמבר 2007 |
|

נתוני מכירות
------------

| מדינה | תואר | עותקים |
| --- | --- | --- |
| אוסטרליה | פלטינה 3× | 210,000 |
| אוסטריה | פלטינה 2× | 40,000 |
| בלגיה | פלטינה 3× | 60,000 |
| ברזיל | פלטינה 2× | 120,000 |
| קנדה | פלטינה 5× | 500,000 |
| דנמרק | פלטינה 2× | 60,000 |
| פינלנד | פלטינה | 16,002 |
| צרפת | פלטינה | 200,000 |
| גרמניה | פלטינה 3× | 600,000 |
| הונגריה | פלטינה | 6,000 |
| אירלנד | פלטינה 5× | 75,000 |
| איטליה | פלטינה | 80,000 |
| יפן | פלטינה | 250,000 |
| מקסיקו | זהב | 50,000 |
| ניו זילנד | פלטינה 3× | 45,000 |
| פולין | פלטינה 2× | 40,000 |
| פורטוגל | זהב | 10,000 |
| רוסיה | פלטינה 4× | 80,000 |
| ספרד | פלטינה 2× | 160,000 |
| שווייץ | פלטינה 3× | 90,000 |
| בריטניה | פלטינה 6× | 1,850,000 |
| ארצות הברית | פלטינה 2× | 2,800,000 |

קישורים חיצוניים
----------------

* מידע על האלבום *Good Girl Gone Bad* באתר MusicBrainz
* מידע על האלבום *Good Girl Gone Bad* באתר AllMusic
* האלבום *Good Girl Gone Bad* באתר Discogs
* האלבום *Good Girl Gone Bad* באתר ספוטיפיי
* האלבום *Good Girl Gone Bad* באתר דיזר
* האלבום *Good Girl Gone Bad* באתר אפל מיוזיק
* האלבום *Good Girl Gone Bad* באתר Last.fm
* האלבום *Good Girl Gone Bad* באתר יוטיוב

הערות שוליים
------------

1. ↑  Most streamed female albums on Spotify from the 2000s:, Twitter
2. ↑  ביקורות על האלבום באתר metacritic
3. ↑  אנדי קלמן, ביקורת על האלבום באתר Allmusic
4. ↑
5. ↑  נייל דראמינג, ביקורת על האלבום באתר Entertainment Weekly
6. ↑   Sal Cinquemani
7. ↑  Sal Cinquemani, Review: Rihanna, Good Girl Gone Bad (באנגלית)
8. 1 2   Robert Christgau
9. ↑  "Good Girl Gone Bad (LTD)" (בהולנדית). freerecordshop.be. נבדק ב-6 בספטמבר 2013. `{{cite web}}`:  (עזרה)
10. ↑  "Rihanna — Good Girl Gone Bad" (בפורטוגזית). Cdgo.pt. נבדק ב-6 בספטמבר 2013. `{{cite web}}`:  (עזרה)
11. ↑  "Good Girl Gone Bad" (בהולנדית). bol.com. נבדק ב-6 בספטמבר 2013. `{{cite web}}`:  (עזרה)
12. ↑  "Good Girl Gone Bad" (בפולנית). empik.com. נבדק ב-6 בספטמבר 2013. `{{cite web}}`:  (עזרה)
13. ↑  "Good Girl Gone Bad (Jewel Box Version)" (בפינית). cmstore.fi. אורכב מ-המקור ב-2015-07-01. נבדק ב-6 בספטמבר 2013. `{{cite web}}`:  (עזרה)
14. ↑  "Good Girl Gone Bad". Amazon.com (UK). נבדק ב-6 בספטמבר 2013. `{{cite web}}`:  (עזרה)
15. ↑  "Good Girl Gone Bad". Amazon.com. נבדק ב-10 בספטמבר 2013. `{{cite web}}`:  (עזרה)
16. ↑  "Good Girl Gone Bad". Amazon.com. נבדק ב-6 בספטמבר 2013. `{{cite web}}`:  (עזרה)
17. ↑  "Good Girl Gone Bad" (בגרמנית). Amazon.com (DE). נבדק ב-6 בספטמבר 2013. `{{cite web}}`:  (עזרה)
18. ↑  "Good Girl Gone Bad". WOW HD Australia. אורכב מ-המקור ב-2013-09-10. נבדק ב-6 בספטמבר 2013. `{{cite web}}`:  (עזרה)
19. ↑  "Good Girl Gone Bad". WOW HD New Zealand. אורכב מ-המקור ב-2013-09-10. נבדק ב-6 בספטמבר 2013. `{{cite web}}`:  (עזרה)
20. ↑  "Good Girl Gone Bad" (בצרפתית). Amazon.com (FR). נבדק ב-6 בספטמבר 2013. `{{cite web}}`:  (עזרה)
21. ↑  "Good Girl Gone Bad (Deluxe Edition Featuring Dance Remixes)" (ביפנית). cdjapan.co.jp. נבדק ב-6 בספטמבר 2013. `{{cite web}}`:  (עזרה)
22. ↑  "Rihanna – Good Girl Gone Bad (LED)". HMV. אורכב מ-המקור ב-2015-09-24. נבדק ב-6 בספטמבר 2013. `{{cite web}}`:  (עזרה)
23. ↑  Good Girl Gone Bad (Ltd Ed), פורסם באתר אמזון ב-15 בספטמבר 2013

| ריהאנה |
| --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים |
| אלבומי אולפן | *Music of the Sun* • *A Girl like Me* • *Good Girl Gone Bad* (*Reloaded*) • *Rated R* • *Loud* • *Talk That Talk* • *Unapologetic* • *Anti* |
| אלבומי רמיקס | *Good Girl Gone Bad: The Remixes* • *Rated R: Remixed* |
| אלבומי וידאו | *Good Girl Gone Bad Live* • *Loud Tour Live at the O2* • *Rihanna 777 Documentary... 7Countries7Days7Shows* |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |
| ערכים קשורים | *Home* • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |

| ריהאנה – סינגלים |
| --- |
| *Music of the Sun* | "Pon de Replay" • "If It's Lovin' that You Want" |
| *A Girl like Me* | "SOS" • "Unfaithful" • "We Ride" • "Break It Off" |
| *Good Girl Gone Bad* | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |
| *Rated R* | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |
| *Loud* | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |
| *Talk That Talk* | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |
| *Unapologetic* | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |
| *Anti* | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster" • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7e48f018-b774-32e6-a68b-b42db04535c0

 |